**Doložka zlučiteľnosti**

**návrhu nariadenia vlády s právom Európskej únie**

**1. Navrhovateľ nariadenia vlády:**

Ministerstvo pôdohospodárstva a rozvoja vidieka Slovenskej republiky

**2. Názov návrhu nariadenia vlády:**

Návrh nariadenia vlády Slovenskej republiky, ktorým sa ustanovujú pravidlá predkladania žiadostí, výkonu kontroly a znižovania priamych podpôr Strategického plánu spoločnej poľnohospodárskej politiky

**3. Predmet návrhu nariadenia vlády je upravený v práve Európskej únie:**

1. v primárnom práve

Čl. 38 až 44 a čl. 107 až 109 Zmluvy o fungovaní Európskej únie (Ú. v. EÚ C 202, 7. 6. 2016),

1. v sekundárnom práve
2. Nariadenie Európskeho parlamentu a Rady (EÚ) 2021/2115 z 2. decembra 2021, ktorým sa stanovujú pravidlá podpory strategických plánov, ktoré majú zostaviť členské štáty v rámci spoločnej poľnohospodárskej politiky (strategické plány SPP) a ktoré sú financované z Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV), a ktorým sa zrušujú nariadenia (EÚ) č. 1305/2013 a (EÚ) č. 1307/2013 (Ú. v. EÚ L 435, 6.12.2021) v platnom znení.

Gestor: Ministerstvo pôdohospodárstva a rozvoja vidieka Slovenskej republiky.

1. Nariadenie Európskeho parlamentu a Rady (EÚ) 2021/2116 z 2. decembra 2021 o financovaní, riadení a monitorovaní spoločnej poľnohospodárskej politiky a o zrušení nariadenia (EÚ) č. 1306/2013 (Ú. v. EÚ L 435, 6.12.2021) v platnom znení.

Gestor: Ministerstvo pôdohospodárstva a rozvoja vidieka Slovenskej republiky.

1. Vykonávacie nariadenie Komisie (EÚ) 2022/128 z 21. decembra 2021, ktorým sa stanovujú pravidlá uplatňovania nariadenia (EÚ) Európskeho parlamentu a Rady (EÚ) 2021/2116 vzhľadom na platobné agentúry a ostatné orgány, finančné riadenie, schvaľovanie účtov, kontroly, zábezpeky a transparentnosť (Ú. V. EÚ L 20, 31.1.2022).

Gestor: Ministerstvo pôdohospodárstva a rozvoja vidieka Slovenskej republiky.

1. Vykonávacie nariadenie Komisie (EÚ) 2022/1173 z 31. mája 2022, ktorým sa stanovujú pravidlá uplatňovania nariadenia Európskeho parlamentu a Rady (EÚ) 2021/2116 v súvislosti s integrovaným administratívnym a kontrolným systémom v rámci spoločnej poľnohospodárskej politiky (Ú. v. EÚ L 183, 8.7.2022).

Gestor: Ministerstvo pôdohospodárstva a rozvoja vidieka Slovenskej republiky.

1. Vykonávacie nariadenie Komisie (EÚ) 2022/1475 zo 6. septembra 2022, ktorým sa stanovujú podrobné pravidlá vykonávania nariadenia Európskeho parlamentu a Rady (EÚ) 2021/2115, pokiaľ ide o hodnotenie strategických plánov SPP a poskytovanie informácií na účely monitorovania a hodnotenia (Ú. v. EÚ L 232, 7. 9. 2022).

Gestor: Ministerstvo pôdohospodárstva a rozvoja vidieka Slovenskej republiky.

1. nie je obsiahnutý v judikatúre Súdneho dvora Európskej únie.

**4. Záväzky Slovenskej republiky vo vzťahu k Európskej únii:**

a) uviesť lehotu na prebranie príslušného právneho aktu Európskej únie, príp. aj osobitnú lehotu účinnosti jeho ustanovení

* nariadenie Európskeho parlamentu a Rady (EÚ) 2021/2115 v platnom znení a nariadenie Európskeho parlamentu a Rady (EÚ) 2021/2116 v platnom znení sa uplatňujú od 1. januára 2023, pričom v prípade EPZF sa čl. 16 nariadenia Európskeho parlamentu a Rady (EÚ) 2021/2116 v platnom znení uplatňuje na výdavky vynaložené od 16. októbra 2022,
* vykonávacie nariadenie Komisie (EÚ) 2022/128 sa uplatňuje od 1. januára 2023, okrem čl. 9 až 11, ktoré sa uplatňujú na vzniknuté výdavky a pripísané príjmy, ktoré členským štátom plynú od 16. októbra 2022, čl. 22 ods. 1 druhého pododseku písm. e), ktoré sa uplatňuje vzhľadom na pripísané príjmy vymožené od 1. januára 2026 za programy rozvoja vidieka, ktoré Komisia schválila podľa nariadenia (EÚ) č. 1305/2013, a kapitoly VI, ktorá sa uplatňuje na platby vykonané od finančného roka 2024,
* vykonávacie nariadenie Komisie (EÚ) 2022/1173 a vykonávacie nariadenie Komisie (EÚ) 2022/1475 sa uplatňujú od 1. januára 2023.

b) informácia o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na n**ariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie:**

V oblasti, ktorú upravuje tento návrh nariadenia vlády Slovenskej republiky, neboli začaté proti Slovenskej republike žiadne z uvedených konaní.

c) informácia o právnych predpisoch, v ktorých sú uvádzané právne akty Európskej únie už prebrané, spolu s uvedením rozsahu ich prebrania, príp. potreby prijatia ďalších úprav

* Zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení neskorších predpisov, ktorým sa vykonávajú uvádzané právne akty Európskej únie v rozsahu stanovenia pôsobnosti orgánov štátnej správy, postupu a podmienok pri poskytovaní podpory v pôdohospodárstve a rozvoji vidieka (napr. čl. 15 ods. 4, čl. 16, 70, 73, 113, 124, 126 nariadenie (EÚ) 2021/2115 v platnom znení, čl. 8, 65, 68 ods. 2 písm. a), čl. 83 až 89 a hlavy III nariadenia (EÚ) 2021/2116 v platnom znení, čl. 1, 2, 5 a 44 ods. 1 písm. b) až e) vykonávacieho nariadenia (EÚ) 2022/128),
* nariadenie vlády Slovenskej republiky č. 435/2022 Z. z., ktorým sa ustanovujú požiadavky na udržiavanie poľnohospodárskej plochy, aktívneho poľnohospodára a kondicionality, ktoré vykonáva uvádzané právne akty Európskej únie v rozsahu vymedzenia základných pojmov, pravidiel údržby poľnohospodárskej plochy v stave, v ktorom je vhodná na pastvu a pestovanie bez prípravných činností, ktoré presahujú rámec použitia bežných poľnohospodárskych postupov a strojov, a pravidlá kondicionality v intenciách Strategického plánu spoločnej poľnohospodárskej politiky 2023 – 2027 (napr. čl. 3 ods. 1, čl. 4 ods. 5, čl. 31, 70 až 72 a príloha III a IV nariadenia (EÚ) 2021/2115 v platnom znení),
* nariadenie vlády Slovenskej republiky č. 436/2022 Z. z., ktorým sa ustanovujú pravidlá poskytovania podpory v poľnohospodárstve formou priamych platieb, ktorým sa vykonávajú uvádzané právne akty Európskej únie v rozsahu stanovenia pravidiel poskytovania podpory v poľnohospodárstve vo forme oddelených a viazaných priamych platieb v intenciách Strategického plánu spoločnej poľnohospodárskej politiky 2023 – 2027 (napr. čl. 3 ods. 1, čl. 4 ods. 4 druhý pododsek, čl. 16, 70, 73, hlava IV a príloha V nariadenia (EÚ) 2021/2115 v platnom znení a čl. 69 nariadenia Európskeho parlamentu a Rady (EÚ) 2021/2116 v platnom znení),
* nariadenie vlády Slovenskej republiky č. 3/2023 Z. z., ktorým sa ustanovujú pravidlá poskytovania podpory na neprojektové opatrenia Strategického plánu spoločnej poľnohospodárskej politiky, ktoým sa vykonávajú uvádzané právne akty Európskej únie v rozsahu stanovenia pravidiel poskytovania podpory na neprojektové opatrenia v intenciách Strategického plánu spoločnej poľnohospodárskej politiky 2023 – 2027 (napr. čl. 3 prvý, druhý a trinásty bod, čl. 6, 11 písm. g) a k) , čl. 70 ods. 7, čl. 71 a 82 nariadenia (EÚ) 2021/2115 v platnom znení, čl. 3 a 62 nariadenia (EÚ) 2021/2116 v platnom znení a čl. 3 vykonávacieho nariadenia (EÚ) 2022/1173).

**5. Návrh nariadenia vlády je zlučiteľný s právom Európskej únie:**

Úplne.